Diari Oficial de la Generalitat Valenciana


Sumari del DOGV 5651, del 30-11-2007 (2007/14010)

ORDE de 31 d'octubre de 2007, de la Conselleria d'Educació, per la qual es disposa el funcionament de l'Institut d'Educació Secundària d'Albalat de la Ribera..
---------------------------------------------------------------------------------------------------------------------------------------------------------------

### Dades del document

Número de DOGV
:   5651

Data del DOGV
:   30-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14949


Data del document
:   31-10-2007

Organisme emissor
:   Conselleria d'Educació

Tipus de document
:   Ordre

Descriptors 

:   * Albalat de la Ribera
    * centre d'ensenyament
    * ensenyament públic

ORDE de 31 d'octubre de 2007, de la Conselleria d'Educació, per la qual es disposa el funcionament de l'Institut d'Educació Secundària d'Albalat de la Ribera.. [2007/14255]  
El Decret 208/2007, de 26 d'octubre, del Consell, pel qual es crea l'Institut d'Educació Secundària d'Albalat de la Ribera, va autoritzar la conselleria d'Educació per a dictar les disposicions necessàries per a complir-lo i desplegar-lo.  
És procedent ordenar l'inici de les activitats del centre de nova creació, determinar les ensenyances que s'hi impartixen i adoptar les mesures necessàries perquè puga desplegar la seua activitat acadèmica.  
Fent ús de les competències que m'atorga l'article 28 de la Llei 5/83, de 30 de desembre, del Consell,  
ORDENE  
Primer  
L'Institut d'Educació Secundària d'Albalat de la Ribera, amb codi 86795600, iniciarà les activitats en el curs acadèmic 2007/2008.  
En el dit curs escolar el centre impartirà les ensenyances d'Educació Secundària Obligatòria.   
Així mateix, impartirà ensenyances de Batxillerat, modalitats d'Humanitats i Ciències Socials i de Ciències i Tecnologia.  
El centre impartirà el programa d'educació bilingüe Programa d'Ensenyament en Valencià (PEV).  
A l'efecte de realitzar la Prova d'Accés a la Universitat, este centre s'adscriu a la Universitat Politècnica de València.  
Segon  
La Direcció Territorial d'Educació de València nomenarà l'equip directiu del centre, de conformitat amb el que establix el capítol IV del títol V de la Llei Orgànica 2/2006, de 3 de maig, d'Educació, i el Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià (DOGV de 8.09.1997).  
Tercer  
La Direcció General d'Ordenació i Centres Docents determinarà i gestionarà els fons necessaris per a la posada en funcionament i el manteniment del centre, i el dotarà amb l'equipament i el material didàctic necessaris. A este efecte, la Direcció Territorial d'Educació efectuarà l'oportuna i raonada proposta.  
DISPOSICIÓ ADDICIONAL ÚNICA  
El que establix esta disposició s'inscriurà en el Registre de Centres Docents de la Comunitat Valenciana.  
DISPOSICIÓ TRANSITÒRIA ÚNICA  
Transitòriament, este centre impartirà les modalitats de Batxillerat d'Humanitats i Ciències Socials i de Ciències de la Natura i de la Salut, regulades per la Llei Orgànica 1/1990, de 3 d'octubre, d'Ordenació General del Sistema Educatiu, fins a la implantació generalitzada de les ensenyances corresponents al Batxillerat regulat en la Llei Orgànica 2/2006, de 3 de maig, d'Educació.  
DISPOSICIONS FINALS  
Primera  
S'autoritzen les direccions generals de Personal, de Règim Econòmic, i d'Ordenació i Centres Docents perquè, en l'àmbit de les competències respectives, adopten les mesures necessàries perquè s'aplique i es desplegue allò que disposa la present orde.  
Segona  
Esta orde es publicarà en el Diari Oficial de la Comunitat Valenciana, però el seu efecte s'entén referit a l'inici del curs escolar 2007/08.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, un recurs de reposició, o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes, a comptar des de l'endemà de la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la seua publicació.  
València, 31 d'octubre de 2007  
El conseller d'Educació,  
ALEJANDRO FONT DE MORA TURÓN